Motorfietsryer sterf in PTA-botsingArgieffoto. ŉ Motorfietsryer is Maandag in Claremont in die weste van Pretoria dood nadat hy ŉ motor getref het. Santi Steinmann, woordvoerder van Netcare 911, het gesê die ongeluk het omstreeks 18:00 by die besige kruising van Schurmannslaan en Bremerstraat plaasgevind. “Volgens inligting van die toneel het die motorfiets in die kant van die motor vasgery,” het Steinmann gesê. Die man was reeds dood toe paramedici by die toneel opgedaag het. Die bestuurder van die motor is ongedeerd.